**Асмір Бегавіч** (басн.: Asmir Begović; нар. 20 чэрвеня 1987, Трэбіне, СФРЮ) — баснійскі футбаліст, брамнік англійскага клуба «Куінз Парк Рэйнджэрс» і былы ігрок нацыянальнай зборнай Босніі і Герцагавіны.

Клубная кар’ера
---------------

Бегавіч падпісаў моладзевы кантракт з «Портсмутам» у 2003 годзе. За час знаходжання ў клубе некалькі гадоў правёў у арэндах у клубах, як «Ла-Луўер», «Маклсфілд Таўн», «Борнмут» і «Ёвіл Таўн». 23 лістапада 2009 года Асмір быў адкліканы назад у «Портсмут» з-за траўмы асноўнага брамніка клуба, Дэвіда Джэймса. Па вяртанні ў клуб згуляў 15 матчаў падчас сезона 2009/10.

На 1 лютага 2010 года Бегавіч падпісаў кантракт з клубам «Сток Сіці» на чатыры з паловай гады. Трансфер абыйшоўся «ганчарам» у 3,25 млн фунтаў. Дэбютаваў у новым клубе ў гульне супраць «Чэлсі» 25 красавіка 2010 года, замяніўшы траўмаванага Томаса Сёрэнсена на 35-й хвіліне.

13 ліпеня 2015 года стаў іграком лонданскага «Чэлсі», падпісаўшы кантракт на 4 гады і атрымаўшы кашулю з нумарам 1, які раней належаў Петру Чэху. У складзе «Чэлсі» быў другім брамнікам пасля Цібо Куртуа. 30 мая 2017 года было абвешчана аб пераходзе Бегавіча ў «Борнмут».

У верасні 2019 года на правах арэнды далучыўся да азербайджанскага «Карабаха». У студзені 2020 года перабраўся ў «Мілан», дзе быў другім брамнікам. Па заканчэнні сезона ў жніўні 2020 года вярнуўся ў «Борнмут», дзе ў сезоне 2020/21 быў асноўным брамнікам у Чэмпіёншыпе.

У ліпені 2021 года перайшоў у «Эвертан», дзе быў рэзервовым брамнікам. Пакінуў клуб у якасці свабоднага агента па заканчэнні сезона 2022/23, а ў ліпені 2023 года далучыўся да «Куінз Парк Рэйнджэрс».

Міжнародная кар’ера
-------------------

Асмір нейкі час правёў у складзе моладзевай зборнай Канады, бо разам з бацькамі з дзесяці гадоў жыў у гэтай краіне. Таму меў намер выступаць за нацыянальную зборную гэтай краіны. Аднак 21 жніўня 2009 года Асмір прыняў выклік у зборную Босніі і Герцагавіны на матчы супраць зборнай Арменіі і Турцыі. Дэбютаваў толькі ў наступным матчы супраць зборнай Эстоніі.

Дасягненні
----------

**«Чэлсі»**:

* Чэмпіён Англіі: 2017

Заўвагі
-------

1. ↑  Asmir Begović // FBref.com<a href='https://wikidata.org/wiki/Track:Q56239490'></a>
2. ↑  ASMIR BEGOVIC // Argentine Soccer Database<a href='https://wikidata.org/wiki/Track:Q19368470'></a>
3. ↑  "Stoke sign Portsmouth keeper Asmir Begovic". BBC Sport.
4. ↑  "Chelsea v Stoke". BBC Sport.
5. ↑  Асмир Бегович подписал 4-летний контракт с "Челси" (ФОТО). football.by.
6. ↑  «Борнмут» объявил о переходе Беговича. by.tribuna.com.
7. ↑  «Карабах» арендовал Беговича у «Борнмута». by.tribuna.com.
8. ↑  «Милан» арендовал Беговича. Первую половину сезона он отыграл в «Карабахе». by.tribuna.com.

Спасылкі
--------

* Афіцыйны сайт

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Instagram |
| Тэматычныя сайты | AS.com · BDFA · BDFutbol · CanadaSoccer.com · eu-football.info (ігрок) · FBref.com · FootballDatabase.eu · National Football Teams.com · Soccerbase (ігрок) · Soccerway · Transfermarkt (ігрок) · worldfootball.net (ігрок) · УЕФА |

| ⛭Зборная Босніі і Герцагавіны — Чэмпіянат свету 2014 |
| --- |
| Сцяг Босніі і Герцагавіны | 
* 1 Бегавіч (б)
* 2 Вршаевіч
* 3 Бічакчыч
* 4 Спахіч
* 5 Калашынац
* 6 Враньеш
* 7 Бешыч
* 8 П’яніч
* 9 Ібішавіч
* 10 Місімавіч
* 11 Джэка
* 12 Фейзіч (б)
* 13 Муйджа
* 14 Ц.-С. Сушыч
* 15 Шуньіч
* 16 Луліч
* 17 Ібрычыч
* 18 Медунянін
* 19 Вішча
* 20 Хайравіч
* 21 Хаджыч
* 22 Аўдукіч (б)
* 23 Саліхавіч
* трэнер: С. Сушыч

 |